# Belá (rieka)

### Z Wikipédie

Belá
[[Obrázok:|300px|Fotka rieky Belá]]

Dĺžka toku | 23,6 km
Dĺžka toku na Slovensku | 23,6 km
Plocha povodia | 244 km²
Plocha povodia na Slovensku | 244 km²
Vznik | sútok Tichého a Kôprovského potoka
Ústie | do Váhu pri Liptovskom Hrádku
Priemerný prietok | 3,48 m³/s
Minimálny prietok | 0,46 m³/s
Maximálny prietok | 179,0 m³/s

Belá (maď. Béla, nem. Weisswasser, poľ. Biała Liptowska) je prítok Váhu, odvodňujúci Kôprovskú a Tichú dolinu vo Vysokých Tatrách.

## [úprava] Tok rieky

Belá je pokračovaním Tichého potoka, vzniká na sútoku Kôprovského potoka a Tichého potoka. Tečie popri Podbanskom, prijíma Kamenistý potok, Račkov potok a popri dedinách Pribylina, Vavrišovo, Dovalovo a Liptovský Peter smeruje paralelne s cestou do Liptovského Hrádku, kde ústí do Váhu v lokalite zvanej Úšusty.

Rieka sa prvý krát spomína v listinách Bela IV. pod názvom riullum Feier Potok, čo znamená že už na konci 13. storočia mala rieka dnešný zemepisný názov. Obsahom názvu Belá je jej divý tok rozbúrenej, do biela spenenej vody.

Rieka v minulosti veľakrát zmenila tok, spravidla po každej väčšej povodni. Tečie po štrkovom náplavovom kuželi vzniknutom splavovaním hornín z pramennej oblasti. Na tomto kuželi vytvára ramená, meandre a štrkové lavice. Zmene toku rieky hovoríme aj divočenie rieky.

Za účelom využitia energetického potenciálu rieky bola pri obci Vavrišovo postavená malá vodná elektráreň, ktorá je však značne necitlivo zasadená do prostredia.

Priemerná teplota vody je 4,46 °C a neprestúpi 10 °C.

## [úprava] Povodie Belej podľa prítokov (v smere toku)

Belá (P - pravostranný prítok, Ľ - ľavostranný prítok)

- Tichý potok P
  - Kamenná Tichá P
  - Tomanovský potok P
  - Magurský jarok Ľ
  - Špania voda Ľ
  - Hlina P
  - Kôprovnica Ľ
  - Granátový potok P
  - Krížny potok Ľ
- Kôprovský potok Ľ
  - Hlinský potok Ľ
  - Vyšná Závrať (Garajov potok) P
  - Závrať (Turkov potok) P
  - Nefcerský potok Ľ

od sútoku

- Kamenistý potok P
- Surový potok P
  - Landorovec Ľ
    - Zamatový potok P
- Bystrá P
- Račková P
  - Gáborov potok Ľ
  - Jamnický potok P
  - Krivuľa Ľ
    - Potok P
    - Rakytinský potok P
- Dovalovec Ľ
  - Kokavský potok P
  - Studnička Ľ
- Mlynský potok P
  - Teplica Ľ
  - Brezinka Ľ
    - Pribylina P
  - Črmník P

## [úprava] Splavnosť

Splavuje sa od cestného mostu v Podbanskom po prístavisko vo Vavrišove, za SV aj po ústie. Od Vavrišova je koryto značne devastované výstavbou malej vodnej elektrárne a reguláciou rieky.

Športová plavba sa vykonáva podľa zákona NR SR č. 580/2003 Z.z. o vnútrozemskej plavbe a o zmene a doplnení niektorých zákonov v úseku:

- (C1,C2,K1,K2) (menej ako 3 osoby): PODBANSKÉ r. km 21,5 - LIPTOVSKÝ HRÁDOK r. km 1,8
- Nafukovacie lode: Kokavský most - Liptovský Hrádok

Návštevníci sú povinní riadiť sa návštevným poriadkom TANAPu.

### [úprava] Obtiažnosť

- Podbanské - ústie Račkovho potoka - WV III+
- ústie Račkovho Potoka - Vavrišovo - WV II-III
- Vavrišovo - ústie - WV I-II

### [úprava] Nebezpečné miesta

Na celom úseku nebezpečenstvo spadnutých stromov a možnosť ľahkého utopenia v drevenom sifóne. Za VV valce, ktoré držia. Na úseku pod Vavrišovom pozor na ostrý lomový kameň, armovacie železo a betónové bloky v koryte rieky.

Upozornenie!
  Belá je horský tok a podmienky sa môžu zmeniť i v priebehu dňa. Preto sa pred splavom informujte o aktuálnom stave. Nepodceňujte rieku a nepreceňujte sami seba.

### [úprava] Zaujímavé miesta

- Liptovský Hrádok - kaštieľ a hrad

## [úprava] Mestá a dediny

- Podbanské
- Liptovská Kokava
- Pribylina
- Vavrišovo
- Dovalovo
- Liptovský Peter
- Liptovský Hrádok

## [úprava] Externé odkazy

- http://www.raft.cz/slovensko/bela.aspx?ID_reky=55
- http://www.ast.sk/popis_belej.php

Zdroj: "http://sk.wikipedia.org../../../b/e/l/Bel%C3%A1_%28rieka%29.html"

Kategórie: Rieky na Slovensku | Povodie Váhu | Liptovský Mikuláš

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky